Polisielede verskyn vir korrupsie | Nuus24
Polisielede verskyn vir korrupsie
Johannesburg – Twee polisiekonstabels wat van korrupsie beskuldig word, het Donderdag in die Randburg-landdroshof in Johannesburg verskyn.Konst. Linda Mlambo en Mahlang Shaku is op borgtog van R3 000 elk vrygelaat, het lt.kol. Lungelo Dlamini gesê.Die saak is tot 20 Februarie uitgestel vir verdere ondersoek.Die twee konstabels het op 6 Januarie 'n motoris afgetrek en hom daarvan beskuldig dat hy dwelms in sy besit gehad het.Hulle het sy rybewys afgeneem en hom gedwing om R1 000 by 'n OTM by die Sunninghill Village-winkelsentrum te onttrek om die kaart terug te koop.Die twee beamptes, wat vanuit die Sandton-polisiestasie gewerk het, sal geskors word, het Dlamini gesê.– Volg Nuus24 op Twitter.
Lees meer oor: polisie | korrupsie VOLGENDE OP NUUS24X